Flot indsamling 1,7 millioner kr. Så mange penge er det blevet til igennem sommeren, hvor TV2/Nords sommerprogram "Parasollen" har besøgt seks nordjyske byer og aktioneret ting væk, som privatfolk og firmaer har doneret til formålet. Penge til renovering Alle pengene fra aktionerne er gået til Julemærkehjemmet i Hobro, hvor børnene og hjemmet får glæde af dem. Langvarige forbedringer Børnene har fået mere end bare materielle ting ud af oplevelsen. - Børnene oplever stor ros og anerkendelse fra omverdenen nu, og det er godt for dem, siger Marie Høgsbro, som er forstander på Julemærkehjemmet. Hun siger endvidere, at det er noget af det største, hun har oplevet. Oversteg forventninger - Det har overgået alle forventninger, og det er et fantastisk flot beløb vi har indsamlet, siger Mikkel Fønsskov, imens Mogens Jørgensen tilføjer, at det har været en stor oplevelse at være med til.

Referat:
Mogens Jørgensen og Mikkel Fønsskov har sammen med det øvrige Parasol-hold kørt Nordjylland rundt, for at samle penge ind til børnene på Julemærkehjemmet i Hobro.